OpenLLM-France/wikimedia huggingface dataset:
# Marta Robin

Marta Robin (en francês Marthe Robin), nèssua lo 13 de mârs 1902 a Châtélnôf-de-Galôre (Drôma arpetana) et môrta dens la méma vela lo 6 de fevriér 1981, est na mistica catolica francêsa, fondatrice des Foyérs de Charitât, cognessua por des fenomènos tâls que des visions religioses, des stigmatos et l'inèdia que lui atribuont plusiors membros de son entorâjo.
A l'adolèscence, Marta Robin at étâ victima d'una fôrma d'encèfalita que l'at a châ pou paralisâye; el at passâ na cinquantêna d'anâs dens un liét-fôtoly, pèrdent asse-ben la vua, cen que l'at pas empachiêe de recevêr un grant nombro de vesitors (probâblament cent mile a muens) uxquints el balyêve sos consèlys.
D'aprés cèrtins mèdecins, son câs serêt l'èxprèssion d'un troblo psichico de tipo histèrico, fenomèno sovent envocâ dens cetos câs, surtot a l'endrêt des fènes. Marta Robin at pletout surprês et convencu, per son èquilibro mental et son bon sens, des obsèrvators tot a fêt sèriox coment lo filosofo Jean Guitton et ben d'ôtros entèlèctuèls de son època, crètiens et atês.
Son dossiér por na possibla bèatificacion at étâ dèposâ uprés des ôtoritâts diocèsènes en 1987 pués transmetu u Sent-Sièjo en 1996. Lo 6 de mê 2010 at étâ signêe a Roma, a la Congrègacion por les côses des sents, la Positio, recuély aprèstâ dês tôs los èlèments recuelyis merient a ôtentifiar sa rèputacion de sentetât ; el at botâ a la recognessence de la « hèroyicitât des vèrtus » lo 7 de novembro 2014. Totes fês, la publecacion en 2020 d'un rapôrt tant qu'alor secrèt remèt en quèstion l'ôtenticitât de cetos prètendus segnos que serant des simulacions més ou muens conscientes. En fêt il s'agéssêt de l'avis franc minoritèro de yon des membros d'una comission suposâye ègzamenar lo câs de Marta Robin, avis qu'est l'objèt de plusiors travâlys de rechampâ. La controvèrsa, ja dedens l'Égllése, est donc pâs chavonâye.
# Martinica

Région Martinique
Règ·ion Martinique :
| [[Image:|90px|Lo blason ]] (Drapél) (Blason) | |
| Devisa nacionâla : «Liberté, Égalité, Fraternité» (francês) «Libèrtât, Ègalitât, Fratèrnitât» (arpitan) ||
| Payis | France |
| Lengoua oficièla | Francês |
| Lengoues règ·ionâles | Crèolo martiniquen |
| Prèfèctura | Fôrt-de-France 14°36'0" N, 61°5'0" P (vêre) |
| Sot-prèfèctures | Lo Marin Sant-Pierro La Trinitât |
| Supèrficie - totâla - égoua (%) - frontiéres tèrrèstres - coutes | 1.128 km² encognu 1.183 km 378 km |
| Populacion - totâla - densitât | 432.900 hab. (2005) 338 hab./km² |
| Arrondissements | 4 |
| Cantons | 45 |
| Comenes | 34 |
| Prèsident du consèly règ·ionâl | Serge Letchimy |
| Prèsident du consèly g·ènèral | Josette Manin |
| Gentilyâ | Martiniquen, Martiniquêna (Plurièl : Martiniquens, Martiniquênes) |
| Monéya | Erô (€) (EUR) |
| Fus horèro | UTC -4 |
| Himno nacionâl | La Marseillaise ('La Marselyêsa') |
| Féta nacionâla | 14 j·ulyèt (Jorn de la Bastilye) |
| Siglo nacionâl | MTQ |
| Domêno de Malyâjo | .mq |
| Endicatif tèlèfonico | + 596 |
| Mapa de la Martinique ||
| (Drapél) ||
| [[Image:|Lo logô de la règ·ion Martinique]] [[Image:|120px|Lo logô de la règ·ion Martinique]] [[Image:|Lo logô ]] [[Image:|120px|Lo logô ]] | |
| Seto oficièl | www.cr-martinique.fr |
La Martinica, (en francês Martinique, en crèolo martiniquen Matinik) est u côp una règ·ion francêsa d’outre-mar et un dèpartement francês d’outre-mar.

## Èconomia

* Les règ·ions administratives de la France
France mètropolitana 2015 : Alzace ·
Aquitania ·
Ârvèrgne ·
Borgogne ·
Bretagne ·
Centro-Vâl de Lêre ·
Champagne-Ardena ·
Corse ·
Franche-Comtât ·
Ila-de-France ·
Lengouadoc-Rosselyon ·
Limosin ·
Lorrêna ·
Mié-jorn-Pirènês ·
Nord-Pâs-de-Calês ·
Bâssa-Normandie ·
Hôta-Normandie ·
Payis de la Lêre ·
Pecardie ·
Pouètou-Charentes ·
Provence-Ârpes-Couta d’Azur ·
Rôno-Ârpes :
France mètropolitana 2016 : Alzace-Champagne-Ardena-Lorrêna ·
Aquitania-Limosin-Pouètou-Charentes ·
Borgogne-Franche-Comtât ·
Bretagne ·
Centro-Vâl de Lêre ·
Corse ·
D’Amont-de-France ·
Ila-de-France ·
Lengouadoc-Rosselyon-Mié-jorn-Pirènês ·
Normandie ·
Ôvèrgne-Rôno-Ârpes ·
Payis de la Lêre ·
Provence-Ârpes-Couta d’Azur · :
Règ·ions d’outre-mar : Goadeloupe ·
Guyana francêsa ·
Martinique ·
Rèunion :
* Payis d’Amèrica
* Amèrica du Nord : Canada · Ètats-Unis d’Amèrica · Mexique
* Amèrica centrâla : Belize · Costa Rica · Goatemala · Honduras · Nicaragoa · Panama · Salvador
* Antiles : Antigoa-et-Barbuda · Bahamas · Barbâda · Cuba · Domenica · Rèpublica domeniquêna · Grenâda · Hayiti · J·amayica · Santa-Lucie · Sant-Cretôflle-et-Nievès · Sant-Vincent-et-les Grenadenes · Trinitât-et-Tobagô
* Amèrica du Sud : Argentina · Bolivie · Brèsil · Ch·ili · Colombie · Èquator · Guyana · Paragoayi · Pèrou · Suriname · Urugoayi · Venezuèla
* Ôtres entitâts politiques : Antiles nêrlandêses · Bèrmudes · Iles Cayimans · Goadeloupe · Grônelanda · Guyana francêsa · Martinique · Montsarrat · Pôrto Rico · Iles Turques et Cayiques · Iles Vièrges amèriquênes et britaniques
# Mary Poppins

Mary Poppins 'l est un pèrsonâjo de ficcion.
La figura de Mary Poppins est crèâye per Pamela L. Travers, ècrivéna ôstralièna, en 1934.
Los studios Disney ont èditâ los films Mary Poppins, en 1964, avouéc Julie Andrews, et Le Retour de Mary Poppins de Rob Marshall, en 2018, avouéc Emily Blunt dedens lo rôlo de Mary Poppins.

## Bibliografia

* Marlène Jobert : Mary Poppins, 2004.
# Martegné

Martegné est na comena et vela suissèssa et arpetana dedens lo district de Martegné du quenton du Valês.

## G·eografia

La vela sè trôve dedens lo vâlaye du Rôno. La Drance sè jete près Martegné dedens lo Rôno.
Les rotes du bassin du Lèman vers l’Étalia vont de Martegné sus les grants cols alpins du Grand-Sent-Bernârd (la rota principâla suissèssa 21) et du Semplon (la rota principâla suissèssa 9).
Lo col de la Forclla rapond Martegné a Treyent et Lo Châtelârd dens lo canton du Valês et pués a Chamôni en Savouè-d’Amont. La rota de la Forclla est bâtia en 1957.

## Histouère

La vela romena Octodurus est l’origina de la vela de Martegné.

## Pèrsonalitâts

* Tèodoro d’Octodurus, premiér èvèco de Valês, sent patron des vegnerons
* Pascal Couchepin, homo politico, consèlyér fèdèral suisso
* Ana-Lôra Couchepin Vouilloz, mère de la vela de Martegné dês 2016.
* Léonard Gianadda
* Cilèta Cretton, personalitât politica du Valês.
* Lôrent-Josèt Môrét, prétro et chèrchior, membro de la congrègacion du Grant-Sent-Bernâr
* Anne-Marie Im Hof-Piguet
* KT Gorique, chantosa et actrice

## Monuments historicos

* lo châtél de la Bâtia
* la gâra de Martegné
* l’égglése Noutre-Dama de la Visitacion
* lo pont de la Drance
* l’Amfitéâtro romen, patrimouèno arch·itècturâl de la vela romena Octodurus
* lo Barryland (musê des chins du Grant-Sent-Bèrnârd)

## Cultura

* la Mèdiatèca Valês, siéta de Martegné de la seccion du patrimouèno ôdiovisuel valesan
* la Fondacion Gianadda

## Liyen

* Lo seto de la comena de Martegné

## Notes

* ↑ Eric Chevalley : « Les trois vies de Théodule. Comment l’évêque est devenu le saint patron du Valais », dedens : Passé Simple, Mensuel romand d’histoire et d’archéologie,‎ 2018, p. 2-11.
# Martin Luther

Martin Luther (10 de novembro 1483 - 18 de fevriér 1546) est un religiox de l’ôrdro de les Ôgustins et pués un tèologien et rèformator protèstanto de l’Alemagne.
L’at fat na traduccion alemanda de la Bibla.

## Bibliografia

* (fr) Matthieu Arnold, « Martin Luther » , Paris 2017.
# Maryland

Lo Maryland est un Ètat des Ètats-Unis.
# Martegnê

Martegnê, tot-pariér Martegnât est una comena du dèpartement de l’En.
# Mathias Reynard

Mathias Reynard (nèssu lo 7 de septembro 1987, originéro de Saviése) est un homo politico du parti socialisto du Canton du Valês, Suisse.
Dès 2011 il est membro du Consèly nacionâl de la Suisse. En 2021 il est èlu membro du gouvèrnament du Canton du Valês, lo Consèly d’ètat.
# Mathilde Gremaud

Mathilde Gremaud (vegnu u mondo lo 8 de fevriér 2000 a Fribôrg, canton de Fribôrg en Suisse) est un’ atlèta arpetana de squi acrobatico.
L’ at reciu três mèdalyes d’or ux competicions X Games, una mèdalye d’argent ux Juès olimpicos d’hivèrn de 2018, a Pyeongchang, et des mèdalyes d’or et de bronzo ux Juès olimpicos d’hivèrn de 2022.
En 2020, l’ at rèalisâ coment premiére fèna a Feyes-de-Sôssa, Valês, lo sôt dèt «Switch Double Cork 1440».

## Notes

* ↑ Slopestyle-Final im Freeski. Gremauds Achterbahnfahrt zu Olympia-Gold, srf.ch, 15 de fevriér 2022.
* ↑ Ski freestyle: Mathilde Gremaud stratosphérique, sus rts.ch
# Matt K. Miller

Matthew Kermit "Matt" Miller (2 fevriér 1960) 'l est un actor amèriquen.
# Matthew Stewart

Matthew Stewart (nèssu lo 15 de janviér 1717 – môrt lo 23 de janviér 1785) ère un matèmatico du Reyômo-Uni.
# Matthew J. Munn

Matthew James Munn (1981) 'l est un actor amèriquen.
# Matthew W. Taylor

Matthew William Taylor (1966) 'l est un actor amèriquen.
# Matthieu Ricard

Matthieu Ricard (nèssu a Èx-los-Bens, lo 15 de fevriér 1946) 'l est un mouéno boudisto tibèten de Savouè. En arpetan ol est cognu coment Matiê Rechârd.

### Lim de defôr

* (fr) Lo seto de Matthieu Ricard.
# Matèmatiques

L’ortografia ou ben la gramère de cél articllo est a controlar.
Les matèmatiques (ou la matèmatica) sont un ensemblo de cognessences abstrètes rèsultant de rêsonements logicos aplicâs a des objèts plusiors tâls que los ensemblos matèmaticos, los nombros, les fôrmes, les modèlos, les transformacions geomètrica, etc. ; et pués ux relacions et opèracions matèmatiques qu'ègzistont entre cetos objèts. Els sont asse lo bien de rechèrche dèvelopant cetes cognessences, et pués la disciplina que los ensègne.
Els possèdont plusiors branches tâles que : l'aritmètica, l'algèbra, l'analise, la geomètrie, la logica matèmatica, les probabilitâts, etc. Il ègziste asse-ben una cèrtêna sèparacion entre les matèmatiques pures et les matèmatiques aplicâs.
Les matèmatiques sè distingont des ôtres sciences per un rapôrt particuliér u rèèl omnibus l'obsèrvacion et l'èxpèrience ne s'y pôrtont pas sur des objèts fesicos ; les matèmatiques sont pas una science empirica. Els sont de natura a chavon entèlèctuèla, fondâyes sur des axiomos dècllarâs verés ou sur des axiomos por un temps admetu. Cetos-ce en constituont los fondements et dèpendont donc de gins d'ôtra proposicion. Un ènonciê matèmatico – apelâ en gènèral, aprés étre validâ, tèorèmo, proposicion, lèmo, fêt, squolia ou corolèro – est considèrâ coma valido quand lo discors formèl qu'ètablét sa veretât rèspècte un cèrtin bâti rêsonâblo apelâye dèmonstracion. Un ènonciê qu'at pas oncor étâ l'objèt d'una dèmonstracion mas qu'est tot-un considèrâ coma admetu est apelâ suposicion.
Ben que los rèsultats matèmaticos seyont des veretâts purament formèles, ils trôvont des aplicacions dens les ôtres sciences et dens difèrents biens de la tècnica. O est d'ense qu'Egène Vignèr dècllâre que la « dèrêsonâbla èficacitât des matèmatiques dens les sciences de la natura est una chousa quâsi mistèriosa ».

## Rèfèrences

* ↑ (fr) Max Tegmark (trad. Benoît Clenet), (fr) Notre univers mathématique : En quête de la nature ultime du Réel, Ekho, 2018 (EAN 978-2-10-077981-9), p. 569-570
* ↑ (en) E. Wigner, « The Unreasonable Effectiveness of Mathematics in the Natural Sciences (en) », Commun. Pure Appl. Math., vol. 13, no 1,‎ 1960, p. 1-14
# Maurice Koechlin

Maurice Koechlin (nèssu lo 8 de mârs 1856 en Alzace; môrt lo 14 de janviér 1946 a Vêtor, en Arpetania) est un engenior suisso-francês.
Il at fât des ètudes al l’Ècoula politècnica fèdèrâla Tsurique. Pués il ére colaborator de l’entreprêsa de construccions de Gustave Eiffel.
Koechlin at crèâ la sot-construccion de la Statua de la libèrtât, et lo concepto de la Tor Eiffel, a Paris.

## Honors

* Lèg·ion d’honor

## Bibliografia

* « Koechlin, Maurice » sus lo Dictionnaire historique de la Suisse en legne.
# Maurice André

Maurice André (nèssu lo 21 de mê 1933 a Alès et môrt lo 25 de fevriér 2020 a Bayona) est un musicien francês de tronpèta.

## Honors

* Prix du concor entèrnacionâl d’ègzécucion musicâla de Geneva
* Cavalier de la Lèg·ion d’honor
# Yona (dèpartament)

L’Yona est un dèpartement francês dens la règ·ion Borgogne.
# Xi Jinping

Xi Jinping, nèssu lo 15 jouen 1953 a Pèquin, est un homo politico marxisto et stalinisto et pués lo 5° prèsident de la Rèpublica populèra de Ch·ina dês 2013.

## Ôvres

* La Gouvernance de la Chine (2014)
* Remarques du président chinois Xi Jinping au sujet de la promotion globale de l'État de droit

## Bibliografia

* Chris Patten: Great Countries, Bad Leaders, 2019.
* François Bougon: Inside the Mind of Xi Jinping, Londro 2018.
* Cyrille Pluyette: Chine: le président Xi Jinping peut désormais rester chef de l'État à vie, dedens : Le Figaro, 11 mars 2018.
* Patrick Saint-Paul: Pékin tacle le dalaï-lama, dedens : Le Figaro, 19 decembro 2014.
* Tom Phillips: “Dictator for life“: Xi Jinping's power grab condemned as step towards tyranny, dedens : The Guardian, 26 fevriér 2018.
* Jeremy Page: New Beijing Leader's “China Dream“, dedens : The Wall Street Journal, 13 mars 2013.
* Elizabeth Economy: The great firewall of China: Xi Jinping's internet shutdown, dedens : The Guardian, 26 jouen 2018.
* Elizabeth Economy: The third Revolution: Xi Jinping and the New Chinese State, Oxford 2018.
* Andreas Møller Mulvad: Xiism as a hegemonic project in the making: Sino-communist ideology and the political economy of China’s rise, dedens : Review of International Studies 45, 2019, p. 449–470.

## Rèferences

* ↑ Cyrille Pluyette : En Chine, un show télévisé met Marx à l'honneur, en : Le Figaro, 19 /20 mai 2018
* ↑ John Pomfret: Xi Jinping’s quest to revive Stalin’s communist ideology, en: The Washington Post, 16 octobro 2017.
# Yaoundé

Yaoundé est la capitâla du Cameron.
# Yidich·e

Lo yidich·e (ייִדיש (AFE : [ˈjɪdɪʃ] ou ben [ˈjiːdɪʃ]) en yidich·e) est na lengoua gèrmanica dèrivâye de l’hôt alemand, avouéc un apôrt de vocabulèro hèbrèo et slavo, qu’at sèrvi de lengoua vèrnaculèra a les comunôtâts jiues d’Eropa centrâla et levantenche (ach·equènâzos) dês lo Moyen Âjo. Des côps, il est asse-ben apelâ judèo-alemand (yidish-daytsh (yi) ייִדיש-דײַטש).

## Cârro lengouistico

Lo nom Yiddishland (ייִדישלאַנד en yidich·e) est empleyê por l’ensemblo des tèrritouèros yô que lo yidich·e est prègiê, desot l’una l’ôtra de ses fôrmes dialèctâles.

## En Arpetania

Dens los cantons de Geneva et de Vôd, en Suisse, lo yidich·e est considèrâ coment na lengoua du payis.
En France, y at ora vers les 60 000 a 80 000 gens qu’emplèyont lo yidich·e coment lengoua vèrnaculèra et pués 150 000 coment lengoua matèrnâla. Cognessont pas lo nombro de locutors dedens los difèrents Payis arpetans, mas la vela de Grenoblo semble étre un endrêt yô que la lengoua yidich·e sè fât asse-ben vêre per des animacions culturâles.

### Paroles arpetanes que vegnont du yidich·e

Y at de paroles dedens la lengoua arpetana de tôs los jorns que vegnont du yidich·e. Vê-que doux-três ègzemplos :
| Mot arpetan | Significacion en arpetan | Mot yidich·e | Significacion en yidich·e |
| baguèl | Un tipo de pan roulâ en fôrma d’anél. | בײגל / beygl | Un tipo de pan roulâ en fôrma d’anél. |
| capot | Mâlfiét, étre crevâ. | קאַפּוט / kaput | Fotu, môrt. |
| spritz | Lo nom d’una bouèsson alcolisâye. | שפּריץ / shpritz | Égouar, arrosar. |

## Vêre avouéc

* Wikimedia Commons propôse de documents multimèdia libros sus lo yidich·e.
* Lengoues en Suisse

## Notes et rèferences

* ↑ (en) Lo yidich·e (yidich·e levantenc & yidich·e cuchientenc) dessus Ethnologue.com.
* ↑ (fr) Liliana Ruth Feierstein, « Les territoires de la mémoire : Séfarade et Ashkénaze comme des lieux de floraison, de destruction et d’identité », dessus Morim-Madrichim,‎ 2005 (viu lo 29 de mârs 2013).
* ↑ (fr) CEFAN - Confédération suisse - Les langues autochtones.
* 1 2 (fr) Maison de la Culture, Grenoble, « Journées de la culture yiddish », viu lo 21 d’avril 2008.
* ↑ (fr) (en) Yves Markowicz - Diasporim Zinger.
# Yan Greub

Yan Greub, nessu en 1972 a La Châls, est un lenguisto suisso des lengoues romanes.
O est dirèctor du Diccionèro ètimologico du francês FEW et du Gllossèro des patouès de la Suisse romanda.
# XXémo siècllo

Ceta pâge concèrne lo XXémo siècllo du calendriér grègorien.

## Dècènies

* Ans 1900
* Ans 1910
* Ans 1920
* Ans 1930
* Ans 1940
* Ans 1950
* Ans 1960
* Ans 1970
* Ans 1980
* Ans 1990
# Yann Lambiel

Yann Lambiel ( nèssu lo 15 de mârs 1973 a Sasson, canton du Valês) est un cantor, humoristo et actor suisso et arpetan.

## Lims de defôr

* (fr) Seto vouèbe
# Yeha-Noha

Yeha-Noha est una chançon de l'an 1994 en lengoua de Navaho.
# Yolanda de Montfèrrat

Yolanda de Montfèrrat – ou ben Violante Palèologèna de Montfèrrat – comtessa de Savouè, originère de la dinastia des Palèologos en comtât de Montfèrrat u Piemont (nèssua de vèrs 1318; môrta lo 24 de dècembro 1342 a Chambèri), est la fèna d’ Èmon (1291-1343), comto de Savouè, d’Aoûta et de la Môrièna.
’L est la felye de Tèodôro de Montfèrrat et la petiôta-felye d’Andronico, emperor de Bizance.
Ele est la mâre du comto Amèdê VI de Savouè (1334-1383), que acquerét lo Piemont, et de Bllanca Maria de Savouè (1336-1387), fèna de Galèas II de Visconti, sègnor de Milan.
La tomba de Yolanda de Montfèrrat est dedens l’Abayie d’Hôtacomba Près lo Lèc du Borgèt.

## Vêre avouéc

* Fènes de la Mêson de Savouè
* Mêson de Savouè
* Lista des comtos et ducs de Savouè
# Ambèriô (Bugê)

Por los articllos homonimos, vêde Ambèriô.
Ambèriœx est una comena du dèpartement de l’En.
# Amimôna fôssa fllor de burro

Anemone ranunculoides • Amimôna fôssa hèrba a burro, Risolèta jôna
L’amimôna fôssa fllor de burro$^,$$^,$ (Anemone ranunculoides ; du grèco anemos : « vent » et pués ranunculoides perce que sa fllor ressemble a cela d’una renoncula) est na planta folyèrua pèrèna de la famelye de les renonculacês, du genro de les amimônes. O est na planta pas râra des desot-bouescs frès a tèrra reche d’una granta partia de l’Eropa et de l’Asia.
El est avouéc cognua coment l’amimôna fôssa hèrba a burro en friborgês et pués la risolèta jôna en vôdouès.

## Dèscripcion

Semble brâvament a l’amimôna des bochalèts (vêre la dèscripcion de cel’èspèce) mas s’en distingue facilament per ses pètâles jônes. Cél caractèro fât pensar a na fllor de burro de la benda des botons d’or. Mas les fllors de burro ant na tige a fôlyes et pués des sèpâles vèrdes (caliço) desot les pètâles (ou ben les tèpâles).

## Cârro et distribucion

Cela planta est abondenta en Eropa et en Asia, yô que fllorét dês mârs tant qu’a jouin.
Sè pôt crouesiér avouéc l’amimôna des bochalèts (Anemone × lipsiensis Beck), que balye na fllor d’un jôno franc pâlo.

## Farmacopâ

Coment l’ensemblo de les amimônes et mémament la plepârt de les renonculacês, cela planta est poueson. Dêt pas étre empleyêe en farmacopâ ni suciêe ou ben consomâye.

## Notes et rèferences
### Notes

* ↑ Ècrivont « l’amimôna fôtha hyà dè buro » (l’amimôna fôça fllor de burro en grafia sarrâye) en grafia friborgêse et pués « l’amimona faussa clliâo de bûro » ou ben « l’amimona faussa flyâo de bûro » en grafia vôdouèsa.
* ↑ Ècrivont « l’amimôna fôtha êrba a buro » (l’amimôna fôça hèrba a burro en grafia sarrâye) en grafia friborgêse.
* ↑ Ècrivont « la risoletta dzauna » en grafia vôdouèsa.

### Rèferences

* ↑ (fr) « Gllossèro des patouès de la Suisse romanda », N’châtél, 1924-2018, vol. I, p. 411 (liére en legne : ANÉMONE, amimona) et pués vol. II, p. 371 (liére en legne : BEURRE, buro).
* 1 2 (fr) Dictionnaire français-patois. Dikchenéro patê-franché, Fribôrg, Société cantonale des patoisans fribourgeois, 2013, p. 409 [→ amimôna], 572 [→ êrba a buro], 596 [→ fôtha] et pués 630 [→ hyà dè buro].
* 1 2 (fr) Frèderic Dubôf, « Patois vaudois : Dictionnaire », èdicion reviua et complètâye, Ôron-la-Vela, Associacion vôdouèsa des amis du patouès, 2006, p. 19 [→ amimona], 44 [→ bûro], 52 [→ clliâo], 81 [→ dzauno-na], 106 [→ fau-ssa], 109 [→ flyâo] et pués 199 [→ risoletta].
# Amions

Amions (Amions en francês) est na vielye comena francêsa et arpetana du Rouanês, que sè trôve dens lo dèpartament de la Lêre en règ·ion Ôvèrgne-Rôno-Ârpes. Dês lo 1$^{ér}$ de janviér 2019, el est na comena dèlègâye de la comena novèla de vers Véselyins-sus-Lêre.
Los habitents du velâjo sont apelâs los Amionês et les Amionêses.

## Notes et rèferences
### Notes

* ↑ Les ôtres vês, prononciêvont probâblament.

### Rèferences

* ↑ (fr) Jian-Èdmê Duforn - « Dictionnaire topographique du Forez et des paroisses du Lyonnais et du Beaujolais formant le département de la Loire », Mâcon, Protat, 1946, col. 10. Liére en legne.
* 1 2 (fr) Gzaviér Govèrt - « Problèmes et méthodes en toponymie française. Essais de linguistique historique sur les noms de lieux du Roannais » [PDF], Tèsa de doctorat, Univèrsitât Paris-Sorbona, 2008, p. 822.
* ↑ (fr) « Grande encyclopédie du Forez et des communes de la Loire. Roanne et son Arrondissement », Le Cotél, Horvath, 1984, p. 358-360.
# Amfibiens

Amphibia
Los amfibiens$^,$ (Amphibia) fôrmont na cllâssa de vèrtèbrâs tètrapodos. Sont g·ènèralament dèfenis coment na tropa rapondent l’« ensemblo des tètrapodos nan-amniotos ». La branche de la zoologia que los ètudiye (et pués los « rèptilos ») est l’hèrpètologia, més justament la batracologia, du grèco batrachos, renolye, que lor est spècialament consacrâye.
Lors ôfs dêvont étre dèposâs dedens l’égoua. Lor pél liça et humida pèrmèt la rèspiracion. Lor dèvelopament pâsse per na fâsa de lârva égouassiére avouéc des branquies (gorgolyon ou ben tètârd), ben difèrent de l’adulto que pôt sofllar a l’êr libro a côsa de sos pôrmons. Portant y at d’èxcèpcions, coment la reproduccion possibla de doux-três èspèces a l’ètat de lârva (nèotènia) ; ôtrament quârques amfibiens sont vivipâros.
Lo mot amfibien fât alusion a les « doves vies » de celes bétyes, yona égouassiére, l’ôtra tèrrèstra.
Trôvont celes bétyes un pou pertot dedens les zones tempèrâyes et tropicâles, en defôr des cârros trop sècs frêds. Cognessont un pou més de 8 000 èspèces d’amfibiens, èstimont que 40 % d’entre lor sont menaciêes. Los problèmos vegnont surtot de la disparicion de les molyes et pués de la polucion de les égoues.
Divisont los amfibiens modèrnos en três ôrdres : los anuros, los urodèlos et pués los g·imnofions.

## Notes et rèferences
### Notes

* ↑ Ècrivont « l’anfibyin » en grafia de Confllens.

### Rèferences

* ↑ (en) D.C. Blackburn et D.B. Wake, « Class Amphibia Gray, 1825. In: Zhang, Z.-Q. (Ed.) Animal biodiversity: An outline of higher-level classification and survey of taxonomic richness », Zootaxa, vol. 3148,‎ 2011, p. 39–55 (en legne).
* ↑ (fr) Rogiér Virèt, « Dikchonéro Fransé - Savoyâ - Dictionnaire Français - Savoyard » [PDF], 8$^{éma}$ èdicion reviua et ôgmentâye, mârs 2021, p. 220.
# Amis du Francoprovençal en Pays Lyonnais

Los Amis du Francoprovençal en Pays Lyonnais sont n’associacion culturâla a Liyon et dedens lo dèpartament Rôno qu’est fondâye en 2002 (per Rémi Cuisinier et ôtres).
Ele sè balye por fin de promovêr la lengoua et la cultura « arpetana » ou-ben « francoprovençâla » dedens la règ·ion de Lyon – lo Liyonês. La publicacion de l’AFPL est Lo Creuseu.
L’èscabél de l’associacion est situâ a Iseron, dèpartament du Rôno. Lo prèsident est Gllôdo Longre.

## Lims de defôr

* seto vouèbe : AFPL
* Sans logique, le francoprovençal est parlé un peu partout dans l’Ouest lyonnais sus le-pays.fr, lo 25 de jouen 2015
# Ampouès

Ampouès (Ampuis en francês) est na comena francêsa et arpetana du Pilât, que sè trôve dens lo dèpartament du Rôno en règ·ion Ôvèrgne-Rôno-Ârpes.